Tēnei me tā tō mātou hoa nō Te Pāti Nahinara e kī ahakoa te iti o te pūtea, e kore te katoa o ngā nawe e ea, otirā, koia tēnei te kaupapa e taea te whakatutuki i tēnei wā. Ko wai ka mōhio rānei pēhea rānei te huri o te tai ā ngā rā e haere ake nei? Engari ko tēnei rā, ko mātou o Te Pāti Aotearoa Tuatahi e tū tahi ana me ō mātou hoa o Te Rōpū Reipa, tū tahi ana me ō mātou hoa katoa o Te Whare ki te tautoko i te werawera, ki te tautoko i te ngoi i pau i a koutou kēkē ki tēnei taumata. Tēnā koutou, tēnā koutou, tēnā tātou katoa.